તાજેતરમાં કેન્દ્રીય ગૃહમંત્રી રાજનાથસિંહ દ્વારા સરહદી રાજ્યોના ગૃહપ્રધાનોની એક બેઠક રાજસ્થાનમાં બોલાવવામાં આવી હતી તેમાં પાકિસ્તાન સાથે જોડાયેલી સરહદોને આગામી વર્ષ સુધીમાં સીલ કરી દેવાનો નિર્ણય કરવામાં આવ્યો હતો. દેશના બીજા નંબરના સૌથી મોટા અને ગુજરાતમાં સૌથી વધુ સરહદી હિસ્સો ધરાવતા કચ્છ જિલ્લાની આશરે ત્રણસો કિલોમીટર સીમામાંથી ૭૦ કિ.મી.થી વધુ સીમા ફેન્સિંગ વિનાની છે. અહીં માત્ર ૭૦ કિ.મી.થી વધુ કચ્છની સરહદ ફેન્સિંગ વિનાની છે એટલું જ નહીં, પરંતુ ફ્લડ લાઈટનું કામ પણ અધૂરું પડયું છે. ફેન્સિંગની સાથે સાથે લાઈટિંગ અંગેના કામ પણ આગામી દિવસોમાં સરકાર દ્વારા ત્વરિત કાર્યવાહી કરવામાં આવશે તેમ માનવામાં આવી રહ્યું છે.